burgasdotpro/wikipedia huggingface dataset:
1. liga v malom futbale 1997/98

1. liga v malom futbale 1997/98 bol 5. ročník 1. slovenskej ligy vo futsale (vtedy pod názvom "malý futbal"), najvyššej futsalovej súťaže mužov na Slovensku, ktorú organizovala "Únia malého futbalu". V súťaži účinkovalo 14 družstiev, teda o 2 viac ako v minulej sezóne, ale v jej priebehu z nej nováčikovské družstvo FK VIDA Prešov odstúpilo. Víťazom sa stalo druhýkrát v histórii družstvo Trade Trans Rail Košice.
Zámok Kamenice nad Lipou

Zámok Kamenice nad Lipou je zámok v Kamenici nad Lipou vznikol na mieste bývalého hradu z 13. storočia. 
Súčasná stavba bola realizovaná medzi rokmi 1580 a 1583 v renesančnom štýle s arkádovým nádvorím a záhradou okolo, v ktorej stojí 700 - 800rokov stará lipa podľa ktorej mesto dostalo svoj názov. Vstupná veža je baroková a pochádza z roku 1744. Do súčasnej klasicistickej podoby bol zámok upravený v prvej polovici 19. storočia.
Zámok od roku 1998 spravuje Uměleckoprůmyslové museum v Prahe (UPM), ktoré ho do roku 2004 nákladne zrekonštruovalo. Roku 2004 bol zámok otvorený verejnosti - v prízemí severného krídla sa nachádza stála expozícia a organizujú sa tu krátkodobé výstavy UPM. Južné krídlo slúži ako výstavné priestory mestského múzea a tiež ako obradná sieň. Verejnosti je prístupné i pivnica s gotickou sálou.
Hračkobraní.
Na zámku je každoročne poriadaný letný festival hračiek, ich návrhárov a výrobcov, vrátane prác študentov umeleckých škôl a zberateľov z Česka i zahraničia.
Anestézia

Anestézia alebo staršie anestéza je stav celkovej alebo miestnej necitlivosti na podnety, napríklad bolesť, dotyk, teplo, chlad, spôsobený aplikáciou liekov alebo fyzikálne (napr. chladom), s cieľom umožniť bezbolestné vykonanie chirurgického alebo iného bolestivého výkonu. 
Delenie.
Anestézia v medicíne sa rozdeľuje na dve skupiny, anestéziu celkovú a regionálnu (resp. lokálnu).
Etymológia.
Slovo je v slovenčine doložené od 20. storočia. Pochádza z latinského slova anaesthesia, ktoré pochádza z gréckeho slova ἀναισθησία - anaisthésia (význam: bezcitnosť, necitlivosť), ktoré pochádza z gréckeho prídavného mena ἀναίσθητος - anaisthétos (význam: bezcitný, necitlivý).
Ornytión

Ornytión ("Ornytión") je v gréckej mytológii syn korintského kráľa Sizyfa, nástupca korintského kráľa Bellerofonta.
Po úteku korintského kráľa Bellerofonta, kráľovské žezlo v krajine prevzal jeho strýko Ornytión. Panovanie Ornytióna však neprebiehalo šťastne, potom čo bola jeho krajina napadnutá Argom, stratila nezávislosť a Ornytión sa stal vazalom. Keď Ornytión zomrel, vzhľadom na to, že jeho najstarší syn Fókos emigroval do fókidskej Tithoree, vláda v krajine pripadla mladšiemu synovi Thoantovi.
Tithorea

Tithorea ("Tithorea") môže byť:
1. liga vo futsale 1998/99

1. liga vo futsale 1998/99 bol 6. ročník 1. slovenskej ligy vo futsale, najvyššej futsalovej súťaže mužov na Slovensku, ktorú organizovala "Komisia futsalu SFZ". V súťaži účinkovalo 12 družstiev, teda o 2 menej ako v minulej sezóne. Jej víťazom sa stalo družstvo FK Diamont Selce.
1. liga vo futsale 1999/00

1. liga vo futsale 1999/00 bol 7. ročník 1. slovenskej ligy vo futsale, najvyššej futsalovej súťaže mužov na Slovensku, ktorú organizovala "Komisia futsalu SFZ". V súťaži účinkovalo 11 družstiev, teda o 1 menej ako v minulej sezóne. Jej víťazom sa stalo družstvo ŠK Program Dubnica nad Váhom.
Výsledky.
Pozn: Do sezóny sa neprihlásilo družstvo Šport Železiarne Podbrezová, ktoré skončilo v minulej sezóne na 10. mieste.
Hodnosti United States Armed Forces

Hodnosti United States Armed Forces, resp. hodnosti Ozbrojených síl Spojených štátov sú odlišné v závislosti od danej zložky ozbrojených síl, ktorými sú United States Army (Armáda Spojených štátov), United States Air Force (Vojenské letectvo Spojených štátov), United States Navy (Námorníctvo Spojených štátov), United States Marine Corps (Námorná pechota Spojených štátov) a United States Coast Guard (Pobrežná stráž Spojených štátov).
V tabuľkách sú uvedené rovnocenné hodnosti Ozbrojených síl Slovenskej republiky, v súlade s normou NATO STANAG 2116, zákonom č. 346/2005 a nariadením ministerstva obrany SR č. 20/2006.
United States Army (Armáda Spojených štátov).
Schválené formy oslovovania nositeľov poddôstojníckych hodností sú "Private", "Specialist", "Sergeant", "First Sergeant" a "Sergeant Major". Schválená forma oslovovania nositeľa hodnosti Master Seargeant je síce "Sergeant", avšak v praxi sa zaužívalo oslovenie "Master Seargeant".
Schválená forma oslovovania nositeľa práporčíckych hodností (Warrant Officers 1 – 5) je "Mister" resp. "Mrs." / "Miss." / "Ms.",avšak v praxi sa pre nositeľov hodností Chief Warrant Officer 2 – 5 zaužívalo oslovenie "Chief".
Extraliga vo futsale 2000/01

Extraliga vo futsale 2000/01 bol 8. ročník slovenskej extraligy vo futsale, najvyššej futsalovej súťaže mužov na Slovensku, ktorú organizovala "Komisia futsalu SFZ". V súťaži účinkovalo 12 družstiev, teda o 1 viac ako v minulej sezóne. Jej víťazom sa druhýkrát za sebou stalo družstvo ŠK Program Dubnica nad Váhom a kvalifikovalo sa 1. ročník futsalového pohára UEFA.
Výsledky.
Pozn: Do sezóny sa neprihlásili družstvá FC Vesel Banská Bystrica a FC Salmet-Medic 92 Levice, ktoré skončili v minulej sezóne na 5., resp. 9. mieste.
Extraliga vo futsale 2001/02

Extraliga vo futsale 2001/02 bol 9. ročník slovenskej extraligy vo futsale, najvyššej futsalovej súťaže mužov na Slovensku, ktorú organizovala "Komisia futsalu SFZ". V súťaži účinkovalo 12 družstiev. Jej víťazom sa tretíkrát za sebou stalo družstvo ŠK Program Dubnica nad Váhom a druhýkrát sa tak kvalifikovalo do futsalového pohára UEFA.
Výsledky.
Pozn: Do sezóny sa neprihlásili družstvá FK Jado Selce a MKMF Rajec, ktoré skončili v minulej sezóne na 7., resp. 10. mieste.
Xaverivka (Vinnycký rajón)

Xaverivka () je dedina ("село") na Ukrajine vo Vinnyckom rajóne Vinnyckej oblasti. Žije tu 636 obyvateľov.
Hugues de Payens

Hugues de Payens (* asi 1070 – † 1136, Palestína) bol francúzsky rytier, spoluzakladateľ Rádu templárov a jeho prvý veľmajster. Spolu s opátom Bernardom z Clairvaux zostavil Latinské právo, kódex správania Templárov. 
V roku 1095 sa pridal k prvej križiackej výprave, ktorá mala chrániť pútnikov v Jeruzaleme. V roku 1108 sa vydal do Jeruzalema opäť, no zostal tam organizovať ochranu pútnikov mníšsko-rytierskym rádom. Uznaním výsostného postavenia vznikol okolo roku 1120 Rád templárov, ktorého prvým veľmajstrom sa stal práve Hugo de Payens.
Návšteva Anglicka a Škótska priniesla pre Rád peniaze a nových rytierov. Prvú kanceláriu založil v Londýne a následne aj druhú neďaleko Edinburgu. Hugues de Payens bol veľmajstrom Rádu takmer celých dvadsať rokov až do svojej smrti a vytvoril z Templárov vojensky a finančne veľmi vplyvnú skupinu.
Zomrel v roku 1136 v Palestíne a na poste veľmajstra ho nahradil Robert de Craon.
Ťuťunnyky (Vinnycký rajón)

Ťuťunnyky () je dedina ("село") na Ukrajine vo Vinnyckom rajóne Vinnyckej oblasti. Žije tu 283 obyvateľov.
Fakulta ekológie a environmentalistiky Technickej univerzity vo Zvolene

Fakulta ekológie a environmentalistiky Technickej univerzity vo Zvolene (skr. FEE TU) je jednou zo štyroch fakúlt Technickej univerzity vo Zvolene.
História fakulty.
Fakulta ekológie a environmentalistiky Technickej univerzity vo Zvolene (FEE) bola zriadená s účinnosťou od 1.10.1991 rozhodnutím akademického senátu vtedajšej "Vysokej školy lesníckej a drevárskej (VŠLD)" a vo februári 1992 Akreditačná komisia MŠ SR priznala fakulte všetky práva, vrátane práva na habilitáciu docentov a vymenovacie pokračovanie profesorov. Prví poslucháči boli prijatí na 3-ročné bakalárske štúdium, ktoré sa v roku 1992 transformovalo na päťročné inžinierske štúdium. Prvý názov fakulty bol Fakulta ekológie a štúdium bolo jednoodborové, odbor Všeobecná ekológia so špecializáciami Ochrana prírody, Krajinná ekológia, Krajinárska tvorba a vegetačné úpravy a Ochrana životného prostredia. V roku 1995 bola fakulta premenovaná na Fakultu ekológie a environmentalistiky. V roku 1998 sa presťahovala do mesta Banská Štiavnica. Od roku 2007 pôsobí opäť vo Zvolene v materskej budove univerzity. Zastrešuje 3 bakalárske, 3 inžinierske a 3 doktorandské študijné programy.
Štúdium na fakulte.
V rámci fakulty prebieha štúdium na študijných programoch v nasledovnej štruktúre:
Poslanie fakulty.
Fakulta ekológie a environmentalistiky Technickej univerzity vo Zvolene je prvou svojho druhu a jedinou čisto ekologicky a environmentálne zameranou fakultou v systéme vysokého školstva SR. Jej prioritným poslaním je výchova odborníkov a rozvíjanie výskumu v oblasti ekológie a vied o životnom prostredí pre potreby štátnej správy a miestnej samosprávy, odborných organizácií ochrany prírody a krajiny ako aj životného prostredia v riadení Ministerstva životného prostredia SR, oddelenia životného prostredia výrobných podnikov a výskumu, ale aj mimovládnych environmentálnych organizácií a poradenstvo v oblastiach dotýkajúcich sa ekológie a environmentalistiky. Ako integrovaná súčasť zvolenskej Technickej univerzity vypĺňa ekologickú a environmentálnu časť jej výchovno-vzdelávacieho a vedecko-výskumného priestoru.
Vedecko-výskumné zameranie fakulty.
Výskumné aktivity na FEE sú zamerané na nasledovné oblasti:
Martina Stoesselová

Martina Stoesselová (* 21. marec 1997, Buenos Aires, Argentína) je argentínska herečka, speváčka, modelka a tanečnica. Jej celé meno je Martina Stoessel, známa je aj pod umeleckým menom Tini.
Osobný život.
Narodila sa v Buenos Aires. Je dcérou producenta a režiséra Alejandra Stoessel a Mariany Muzlerovej. Má o rok staršieho brata Francisca. Od malička ju viedli k rôznym druhom umenia. Študovala spev, klavír, hudobnú komédiu, hudobné divadlo a tanec.
Kariéra.
V šoubiznise pôsobí od malička. Ako deväťročná účinkovala v seriáli „Patito Feo“ (Martina). Známou sa stala predovšetkým stvárnením postavy Violetty Castillo v seriáli "Violetta" vysielanom na Disney Channel. Po seriáli Violetta sa uskutočnilo aj turné ViolettaLIVE ktoré malo veľký úspech a podnietilo vznik filmu „Tini el gran cambio de Violetta“ (Tini nový život Violetty), v ktorom si zahrala hlavnú úlohu. Film mal premiéru v máji 2016 a TINI k nemu naspievala 20 piesní v španielčine a v angličtine. Od roku 2017 sa venuje svojej sólovej speváckej kariére pod umeleckým menom TINI. 
V roku 2018 v spolupráci so spevákom Álvarom Solerom a reperom Flo Rida naspievala remix piesne "La Cintura". Taktiež sa stala tvárou novej kampane kozmetickej značky Pantene Argentina. Stala sa porotkyňou v La Voz Argentina v preklade hlas Argentíny.Vydala svoje 2.album s názvom Quiero Volver v preklade "Chcem sa Vrátiť."
2019 spolupracovala so spevákom Jonas Blue na pesničke Wild. Dabovala postavičku Moxy vo filme Ugly Dolls. Spustila 2.Túrne Quiero Volver Tour.
V roku 2020 vydala svoje 3.album z názvom Tini Tini Tini. Na albume sa nachádza 14 piesní. Un beso de Madrid s Alejandro Sanz, Fresa s Lalo Ebratt a mnoho ďalších spoluprác. Tiež sa zúčastnila v La Voz España (Hlas Španielska) ako poradkyňa spevákovi Alejandro Sanz.
V roku 2022 vydala svoje 4.album s názvom Cupido. Na albume sa nachádza 14 piesní. La Loto s Becky G. a Anitta. Fantasi s Beéle a niekoľko dalších spoluprác a rovnako sólových piesní. Tini spustila Cupido ( amor) turné v roku 2022 v Španielsku a USA a taktiež v roku 2023 v Španielsku a v rámci USA.
V apríli 2024 Tini vydala svoj najosobnejší album s názvom Un mechón de pelo (pramienok vlasov), v ktorom rozpráva o jej osobnom živote, o tom ako si prešla depresiami a jej duševnom zdraví. Album obsahuje 10 piesní, všetko sólovych skladieb bez žiadnej spolupráce. Piesne ako Pa (otec) ktorú venovala jej otcovi, po tom čo v roku 2022 musela odložiť koncerty po USA koli jeho zdravotnému stavu. Alebo pieseň Tinta 90 (Atrament 90) kde spieva o tom ako upadla do depresií a čo všetko si dala vytetovať, a pieseň Buenos Aires kde spieva o otváraní a zatváraní rán v živote, a mnoho dalších skladieb.
Tini spustila turné zatial iba v Buenos Aires, Argntína. A jej otec Alejandro Stoessel potvrdil že v roku 2025, je naplánované Celosvetové Turné s novým pop albumom. Tini sa taktiež v roku 2024 vrátila naspäť k jej hereckej kariére.
Desant na Drvar

Operácia Rösselsprung alebo desant na Drvar bola nemecká operácia počas 2. svetovej vojny s cieľom uväzniť Josipa Broza Tita a zbaviť sa tak vedenia partizánskeho hnutia v Juhoslávii. Cieľom operácie, ktorá prebiehala od 25. mája do 6. júna 1944, bolo tiež zničenie táborov NOVJ.
Étampes (kantón)

Étampes je francúzsky kantón v obvode Étampes v departemente Essonne v regióne Île-de-France. Tvorí ho 11 obcí.
Ivan Lesný

Profesor MUDr. Ivan Lesný, DrSc. (* 8. november 1914, Praha, Česko – † 16. január 2002) bol český lekár a spisovateľ. Bol emeritným profesorom Karlovej univerzity, prednostom Detskej neurologickej kliniky, zakladateľom neurologickej rehabilitačnej liečebne v Železnici, predsedom sekcie detskej neurológie Českej neurologickej spoločnosti JEP a predsedom Čsl. ligy proti epilepsii.
Zeitschrift für Ostmitteleuropa-Forschung

Zeitschrift für Ostmitteleuropa-Forschung/ Journal of East Central European Studies  (ZfO/ JECES), "Časopis pre výskum stredovýchodnej Európy", je recenzovaný odborný časopis pre dejiny a kultúru stredovýchodnej Európy v nemeckom a anglickom jazyku. Vychádza z poverenia Herderovho inštitútu pre historický výskum stredovýchodnej Európy v Marburgu a vydáva ho momentálne dvanásťčlenná komisia historikov z Nemecka a USA. Časopis vychádza štvrťročne vo vlastnom vydavateľstve inštitútu.
ZfO bol založený v roku 1952 pod názvom Zeitschrift für Ostforschung a z poverenia Rady Johanna Gottfrieda Herdera a jej členov Hermanna Aubina, Herberta Schlengera a Ericha Keysera. Do roku 1969 vychádzal ZfO vo vydavateľstve Elwert v Marburgu. V roku 1994 prešlo právo vydávania z Vedeckej rady priamo na Herderov inštitút; v roku 1995 bol časopis premenovaný a dostal v súčasnosti používané meno.
Príspevky v ZfO sa venujú oblastiam dnešných štátov Poľska, Česka, Slovenska, Bieloruska, Ukrajiny, Litvy, Lotyšska, Maďarska ako aj ruskej Kaliningradskej oblasti. Okrem vedeckých článkov a miszellen obsahuje ZfO recenzie a výskumné správy. Jeden až dvakrát ročne vychádzajú tematické čísla v rámci regulárneho súpisu časopisu, ktoré sú zostavované hosťovskými zostavovateľmi. V prvých desaťročiach boli okrem toho publikované výberové bibliografie s zameraním na históriu jednotlivých oblastí ako aj nekrológy a konferenčné správy. Kým prvý vydavatelia ZfO v prvých desaťročiach stáli v tradícií nemeckej Ostforschung, súčasné ZfO sa vyhýba predošlej fixácií nemeckého podielu na dejiny stredovýchodnej Európy a stanovil si za úlohu, historiograficky zobraziť heterogenitu tohto regiónu.
Príspevky do ZfO sú posudzované podľa podmienok double blind Peer Review. Recenzie sú zverejňované okrem iného na stránke Herderovho inštitútu.
Extraliga vo futsale 2002/03

Extraliga vo futsale 2002/03 bol 10. ročník slovenskej extraligy vo futsale, najvyššej futsalovej súťaže mužov na Slovensku, ktorú organizovala "Komisia futsalu SFZ". V súťaži účinkovalo 10 družstiev. Jej víťazom sa štvrtýkrát za sebou stalo družstvo ŠK Program Dubnica nad Váhom a tretíkrát sa tak kvalifikovalo do futsalového pohára UEFA.
Výsledky.
Pozn: Do sezóny sa neprihlásili družstvá FK Dynamik Nitra a Nero Košice, ktoré skončili v minulej sezóne na 5., resp. 9. mieste.
 
 
Súťaž sa po tejto sezóne reorganizovala. Futsal (FIFA) a sálový futbal (Futsal AMF) sa na Slovensku zlúčili do jedinej organizácie a vytvorili spoločnú extraligu aj spoločné ostatné súťaže. Do budúcoročnej sezóny postúpilo po 7 najlepších družstiev z oboch najvyšších líg.
Extraliga vo futsale 2003/04

Extraliga vo futsale 2003/04 bol 11. ročník slovenskej extraligy vo futsale, najvyššej futsalovej súťaže mužov na Slovensku, ktorú organizuje združenie "Slovenský futsal". V súťaži účinkovalo 14 družstiev, teda o 4 viac ako v minulej sezóne. Jej víťazom sa stalo družstvo 1. SC Incar Nitra a kvalifikovalo sa tak do futsalového pohára UEFA.
Štrukturálna reorganizácia súťaže.
V roku 2003 sa futsal a sálový futbal na Slovensku združili do jediného športu, ktorý mal riadiť Slovenský futbalový zväz. Keďže sa malo hrať podľa pravidiel FIFA, sálový futbal týmto na Slovensku zanikol. V prvej sezóne 2003/04 spoločnej súťaže nastúpilo 7 najlepších tímov z oboch najvyšších slovenských líg, Extraligy vo futsale a Saller extraligy v sálovom futbale.
Pozn: Družstvo Perpetuum Bratislava sa do sezóny neprihlásilo, preto ho nahradilo 8. družstvo zo súťaže sálového futbalu.
Výsledky.
Pozn: Družstvu RCS Košice po skončení súťaže odrátali 3 body.
L’Haÿ-les-Roses (obvod)

L’Haÿ-les-Roses je obvod v departemente Val-de-Marne a regióne Île-de-France vo Francúzsku. Člení sa ďalej na 9 kantónov a 10 obcí.
Nogent-sur-Marne (obvod)

Nogent-sur-Marne je obvod v departemente Val-de-Marne a regióne Île-de-France vo Francúzsku. Člení sa ďalej na 15 kantónov a 14 obcí.
Alisa Arkadievna Ganijevová

Alisa Arkadievna Ganijevová (; * 23. september 1985, Moskva, Ruská sovietska federatívna socialistická republika, ZSSR) je ruská spisovateľka a literárna kritička. Absolventka katedry literárnej kritiky na Literárnom inštitúte Gorkého v Moskve. Jej diela získali v Rusku niekoľko ocenení.
Pontoise (obvod)

Pontoise je obvod v departemente Val-d’Oise a regióne Île-de-France vo Francúzsku. Člení sa ďalej na 17 kantónov a 117 obcí.
Le Raincy (obvod)

Le Raincy je obvod v departemente Seine-Saint-Denis a regióne Île-de-France vo Francúzsku. Člení sa ďalej na 13 kantónov a 16 obcí.
Extraliga vo futsale 2004/05

Extraliga vo futsale 2004/05 bol 12. ročník slovenskej extraligy vo futsale, najvyššej futsalovej súťaže mužov na Slovensku, ktorú organizuje združenie "Slovenský futsal". V súťaži účinkovalo 13 družstiev, teda o 1 menej ako v minulej sezóne. Jej víťazom sa stalo družstvo Slov-Matic FOFO Bratislava a kvalifikovalo sa tak do futsalového pohára UEFA.
Veľká cena Austrálie 2014

Veľká cena Austrálie 2014 (2014 Formula 1 Rolex Australian Grand Prix), boli preteky Formule 1, ktoré sa konali dňa 16. marca 2014 na okruhu Albert Park v Melbourne.
Okruh leží len niekoľko kilometrov južne od centra. Používa sa pre preteky Formule 1 a preteky iných sérií už od roku 1996. Aj keď trať v hlavnom meste štátu Viktória nie je taká populárna ako jej predchodkyňa v Adelaide, na ktorej sa súťažilo od roku 1985 do roku 1995, pekné prostredie, dobrý servis a kvalitne vybudovaná infraštruktúra robia z okruhu dobrého hostiteľa. Okruh využíva cestné komunikácie (Albert Park Lane), ktoré sa v priebehu roka používajú pre bežnú premávku. Trať vedie okolo umelo vytvoreného jazera. Povrch trate bol pred prvými pretekmi v roku 1996 znovu vyasfaltovaný, aby sa zabezpečila konzistencia a hladký povrch ciest. Vďaka tomu je povrch okruhu, v porovnaní s inými okruhmi využívajúcimi verejné cesty (napríklad Circuit de Monaco), veľmi hladký.
Veľká cena Austrálie bola prvými pretekmi sezóny 2014 a devätnástym ročníkom Veľkej ceny Austrálie na tomto okruhu.
Výsledky.
Kvalifikácia.
Poznámky:
Preteky.
Poznámky:
Saint-Denis (obvod, Seine-Saint-Denis)

Saint-Denis je obvod v departemente Seine-Saint-Denis a regióne Île-de-France vo Francúzsku. Člení sa ďalej na 10 kantónov a 9 obcí.
Extraliga vo futsale 2005/06

Extraliga vo futsale 2005/06 bol 13. ročník slovenskej extraligy vo futsale, najvyššej futsalovej súťaže mužov na Slovensku, ktorú organizuje združenie "Slovenský futsal". V súťaži účinkovalo 12 družstiev, teda o 1 menej ako v minulej sezóne. Bol to prvý ročník súťaže, ktorý po odohraní základnej časti pokračoval vyraďovacím systémom play-off. Víťazom sa druhýkrát stalo družstvo Slov-Matic FOFO Bratislava a kvalifikovalo sa tak do futsalového pohára UEFA.
Výsledky.
Základná časť.
Pozn: Do sezóny sa neprihlásili družstvá 1. SC Incar Nitra a FC Mäsomax Nitra, ktoré skončili v minulej sezóne na 3., resp. 10. mieste.
Ailly-le-Haut-Clocher

Ailly-le-Haut-Clocher môže byť:
Crécy-en-Ponthieu

Crécy-en-Ponthieu môže byť:
Friville-Escarbotin

Friville-Escarbotin môže byť:
Thoas (Korint)

Thoas (iné názvy: Thoás, Toas, Toás; "Thoas/iný prepis:Thoás") je v gréckej mytológii syn a nástupca korintského kráľa Ornytióna.
Podľa antického autora Pausania, Sizyfov vnuk Thoas, nastúpil na korintský trón po svojom otcovi Ornytiónovi, zatiaľ čo starší brat Fókos viedol kolóniu vo fókidskej Tithoree. Po smrti Thoanta moc v krajine prevzal jeho syn Damofón.
Andraimón (manžel Gorgy)

Andraimón ("Andraimón") je v gréckej mytológii otec aitólskeho kráľa Thoanta.
Andraimón a jeho manželka Gorgé boli rodičmi aitólskeho kráľa Thoanta. Ich syn Thoas bol jedným z nápadníkov krásnej Heleny a neskôr účastníkom trójskej vojny. Podľa antického autora Pausania, Andraimón a jeho manželka boli pochovaní v spoločnej hrobke v meste Amfissa.
Gamaches

Gamaches môže byť:
Martin Kramár

Martin Kramár (* 10. november 1817, Martin – † 1. júl 1895, tamtiež) bol slovenský evanjelický kňaz, pedagóg, kultúrny činiteľ, jeden z predstaviteľov matičného obdobia.
Narodil sa v rodine Pavla Kramára a Judity rod. Krpelecovej. Študoval vo viacerých mestách: Martin, Necpaly, Rožňava, Levoča, Bratislava a Jena.
Prvý riaditeľ nižšieho Slovenského evanjelického patronátneho gymnázia v Turčianskom Sv. Martine (18671875). Spolu s Jozefom Nedobrým (18411921) prvý z interných členov profesorského zboru gymnázia.
Druhý tajomník Matice slovenskej. Autor a zostaviteľ výročných správ a krátkeho článku o seniorálnej škole v Turci. V školskom roku 1868/1869 vyučoval: náboženstvo vo všetkých triedach (6 hod.), latinčina vo všetkých triedach (18 hod.), prírodopis vo všetkých triedach (4 hod.) a krasopis v II.triede (1 hod.). Týždenný úväzok : 29 hod.
Hallencourt

Hallencourt môže byť:
Nouvion

Nouvion môže byť:
Oisemont

Oisemont môže byť:
JOMA Extraliga vo futsale 2006/07

JOMA Extraliga vo futsale 2006/07 bol 14. ročník slovenskej extraligy vo futsale, najvyššej futsalovej súťaže mužov na Slovensku, ktorú organizuje združenie "Slovenský futsal". V súťaži účinkovalo 12 družstiev, rovnako ako v minulej sezóne. Víťazom sa tretíkrát za sebou stalo družstvo Slov-Matic FOFO Bratislava a kvalifikovalo sa tak do futsalového pohára UEFA.
Šyroka Hrebľa (Vinnycký rajón)

Šyroka Hrebľa () je dedina ("село") na Ukrajine vo Vinnyckom rajóne Vinnyckej oblasti. Žije tu 599 obyvateľov.
JOMA extraliga vo futsale 2007/08

JOMA extraliga vo futsale 2007/08 bol 15. ročník slovenskej extraligy vo futsale, najvyššej futsalovej súťaže mužov na Slovensku, ktorú organizuje združenie "Slovenský futsal". V súťaži účinkovalo 11 družstiev, teda o 1 menej ako v minulej sezóne. Zmenou bola finálová séria play-off na 3 víťazné zápasy. Víťazom sa štvrtýkrát za sebou stalo družstvo Slov-Matic FOFO Bratislava a kvalifikovalo sa tak do futsalového pohára UEFA.
Výsledky.
Základná časť.
Pozn: Do súťaže nenastúpil nováčik C.V.S. JAKO Borský Mikuláš, ktorý sa do nej (spolu s Barabéri Bratislava) kvalifikoval ako víťaz baráže.
Extraliga vo futsale 2008/09

Extraliga vo futsale 2008/09 bol 16. ročník slovenskej extraligy vo futsale, najvyššej futsalovej súťaže mužov na Slovensku, ktorú organizuje združenie "Slovenský futsal". V súťaži účinkovalo 12 družstiev, teda o 1 viac ako v minulej sezóne. Víťazom sa tretíkrát v histórii stalo družstvo RCS Košice (predtým pod názvom Trade Trans Rail) a kvalifikovalo sa tak do futsalového pohára UEFA.
Výsledky.
Play-out.
Družstvá si prevzali vzájomné zápasy po základnej časti a odohrali ešte po 2 stretnutia s každým družstvom doma a vonku. Posledné družstvo vypadlo z budúcoročnej extraligy a predposledné družstvo hralo baráž s druholigovými družstvami.
Snowy Mountains

Snowy Mountains (, dosl. Snežné vrchy) sú najvyššie pohorie v Austrálii, nachádzajú sa v austrálskom štáte Nový Južný Wales. V Snowy Mountains leží najvyšší austrálsky vrch - Kościuszkov vrch (). Sú podcelkom pohoria Austrálske Alpy (tie sú súčasťou Veľkých predelových vrchov).
V pohorí sa nachádza päť najvyšších vrchov austrálskej pevniny, všetky majú viac ako 2 100 m. Na austrálske pomery je nezvyčajné množstvo snehu, ktoré v pohorí zaznamenávajú. V pohorí je tak možnosť lyžovať v miestnych lyžiarskych strediskách. Pohorie je významné aj pre vodohospodárstvo Austrálie (voda na zavlažovanie, hydroenergetika). Na meteorologickej stanici v Charlotte Pass zaznamenali 28. júna 1994 najchladnejšiu teplotu v Austrálii (-23,0 °C).
Nachos

Nachos je populárne mexické jedlo. V najjednoduchšej forme ide o kukuričnú tortillu pokrytú roztopeným syrom.
História.
Pri zrode tohto pokrmu stál v roku 1943 Ignacio "Nacho" Anaya (* 1894 † 1975) z Piedras Negras v Mexiku, ktoré leží oproti americkému Eagle Pass cez Rio Grande. 21. októbra prišlo do reštaurácie, v ktorej Ignacio pracoval, niekoľko manželiek amerických vojakov a on pre nich musel narýchlo pripraviť niečo chutné. V kuchyni toho ale veľa nenašiel, pretože predchádzajúci deň bolo zatvorené a zásoby sa mali ešte len doplniť. Rozkrájal teda tortilly na trojuholníčky, posypal ich čedarom, narýchlo ohrial a doplnil papričky jalapeños.
Ignacio "Nacho" Anaya si neskôr založil vlastnú reštauráciu, kde bolo nachos ako hlavná špecialita.
Názov pochádza z domácej podoby mena Ignác (Nacho). Trojuholníkové čipsy z tortill sa stali veľmi populárne a postupne prenikli aj do iných krajín.
Môžu sa podávať aj s rôznymi omáčkami, salsou a ďalšími ingredienciami - mäsom, olivami, fazuľou, paradajkami a pod.
Medzinárodný den Nacho.
Medzinárodný deň Nacho je 21. októbra a od roku 1990 sa oslavuje najmä v Spojených štátoch amerických a Mexiku.
Medzinárodný festival Nacho sa koná od 13. októbra do 15. októbra v Piedras Negras.
Varianty.
Variácia sa skladá z kukuričnej placky pokrytej vrstvou fazule, rôznymi druhmi mäsa a strúhaným syrom.
Zálievky ďalej obsahujú:
Nachos s veľkým množstvom zálievky sa označujú ako "naložené nachos" alebo "super nachos". Tento druh sa obvykle podáva ako predjedlo v baroch či reštauráciách v Spojených štátoch amerických. Misa sa pripravuje tak, že tortillové chipsy, usporiadané na mise, sú pokryté zálievkou s mäsom a fazuľou. Celý tanier sa posype syrom a vloží do mikrovlnnej rúry, aby sa syr roztopil. K tanieru sa podáva studená príloha (drvený hlávkový šalát, paradajky, salsa, jalapeños, atď.).
Na Havaji sa najčastejšie pripravuje bravčové nachos. Bohaté porcie bravčového mäsa sú umiestnené na tortillových čipsoch so syrom a pestrou zálievkou.
Charlotte Pass

Charlotte Pass je priesmyk, obec, stredisko zimných športov a lyžovania v pohorí Snowy Mountains (dosl. Snežné vrchy) v štáte Nový Južný Wales (Austrália). Je to najvyššie položené trvalo osídlené miesto v Austrálii (s nadmorskou výškou () a miesto jedného z najstarších lyžiarskych stredísk v krajine. Na miestnej meteorologickej stanici zaznamenali 28. júna 1994 najchladnejšiu teplotu v Austrálii (-23,0 °C). Teploty v zime tu pravidelne klesajú pod -10 °C.
Priesmyk a obec nesie meno Charlotte Adamsovej, ktorá v roku 1881 ako prvá Európanka vyliezla na Kościuszkov vrch ().
Stredisko je východiskovým bodom pre turistické výpravy do okolitej alpínskej krajiny.
Šum

Šum môže byť:
KYMA Extraliga vo futsale 2009/10

KYMA Extraliga vo futsale 2009/10 bol 17. ročník slovenskej extraligy vo futsale, najvyššej futsalovej súťaže mužov na Slovensku, ktorú organizuje združenie "Slovenský futsal". V súťaži účinkovalo 11 družstiev, teda o 1 viac ako v minulej sezóne. Víťazom sa piatykrát v histórii stalo družstvo Slov-Matic FOFO Bratislava, ktoré prešlo súťažou bez straty bodu a kvalifikovalo sa tak do futsalového pohára UEFA.
Suvorov

Suvorov môže byť:
Saint-Valery-sur-Somme

Saint-Valery-sur-Somme môže byť:
KYMA Extraliga vo futsale 2010/11

KYMA Extraliga vo futsale 2010/11 bol 18. ročník slovenskej extraligy vo futsale, najvyššej futsalovej súťaže mužov na Slovensku, ktorú organizuje združenie "Slovenský futsal". V súťaži účinkovalo iba 9 družstiev, teda o 2 viac ako v minulej sezóne. Víťazom sa šiestykrát v histórii stalo družstvo Slov-Matic FOFO Bratislava a kvalifikovalo sa tak do futsalového pohára UEFA.
Acheux-en-Amiénois

Acheux-en-Amiénois môže byť:
Bernaville

Bernaville môže byť:
Liga majstrov UEFA vo futsale

Liga majstrov UEFA vo futsale (), do roku 2018 nazývaný Pohár UEFA vo futsale (), je európska futsalová klubová súťaž mužov, ktorú organizuje Európska futbalová únia (UEFA). Vznikla v roku 2001, keď nahradila svojho nepriameho predchodcu, Klubové majstrovská Európy vo futsale (neorganizovala ho UEFA). Najúspešnejším klubom súťaže je španielsky klub Inter Movistar FS, ktorý v nej zvíťazil 5-krát.
Víťaz získava 40 cm vysokú a 7,5 kg vážiacu trofej zo zliatin kovu a plexiskla na 1 rok, potom ju vracia do UEFA a ostáva mu iba zmenšená replika trofeje. Pravú trofej získava natrvalo po 3 víťazstvách za sebou alebo po 5 víťazstvách celkovo.
Najvyššie víťazstvo, ktoré bolo dosiahnuté v súťaži, sa odohralo v sezóne 2004/05, keď belgický tím Action 21 Charleroi vyhral nad albánskym Olimpic Tirana výsledkom .
Štruktúra súťaže.
Súťaže sa môžu zúčastniť iba majstri svojich krajín. Výnimkou je celkový víťaz Ligy majstrov, ktoré má zaručený automatický postup aj v nasledujúcej sezóne. Ďalšie 3 najlepšie krajiny z európskeho rebríčka pre nasadzovanie tímov môžu postaviť aj svoj druhý klub. Súťaž pozostáva z niekoľkých kôl: kvalifikačného, hlavného a elitného kola. Najlepšie 4 družstvávíťazi elitných kôlsa kvalifikujú do tzv. final four (od sezóny 2006/07).
Majstrovstvá sveta v basketbale žien do 17 rokov 2014

Majstrovstvá sveta v basketbale žien do 17 rokov v roku 2014 sa budú konať na Slovensku, v Bratislave, od 28. júna do 6. júla 2014.
HB Reavis Slovakia

HB Reavis Slovakia je súčasť medzinárodnej developerskej skupiny HB Reavis Group.
Petícia

Petícia (z lat. petitio – žiadosť) je písomná žiadosť občanov verejnej inštitúcii, napr. parlamentu, inému zastupiteľskému orgánu, vláde alebo hlave štátu. Zvyčajne sa jedná o listinu, ktorá obsahuje návrh a podpisy občanov, ktorí sa zhodujú na jednej veci a spoločne dotyčnú vec potvrdia podpisom. Petícia môže byť šírená aj prostredníctvom internetu.
Právny inštitút petičného práva vychádza z Ústavy SR. Na jeho základe má každý občan právo sám alebo spoločne s inými obracať sa na štátne orgány so žiadosťami, návrhmi a sťažnosťami vo veciach verejného alebo iného spoločného záujmu, ktoré patria do pôsobnosti týchto orgánov.
Petíciou sa nesmie zasahovať do nezávislosti súdu. Petícia nesmie vyzývať k porušovaniu ústavy a zákonov, popieraniu alebo obmedzovaniu osobných, politických alebo iných práv osôb pre ich národnosť, pohlavie, rasu, pôvod, politické alebo iné zmýšľanie, náboženské vyznanie a sociálne postavenie, alebo k podnecovaniu nenávisti a neznášanlivosti z týchto dôvodov alebo k násiliu alebo hrubej neslušnosti.
Vo výkone petičného práva sa nesmie nikomu brániť ani nesmie byť nikomu na ujmu. Na zostavenie petície, obstaranie podpisov a doručenie petície sa môže vytvoriť petičný výbor, ktorý nie je právnickou osobou; petícia musí mať písomnú formu a musí byť pod ňou uvedené meno, priezvisko a bydlisko toho, kto ju podáva (resp. všetkých členov petičného výboru). Štátny orgán, ktorému sa podáva, je povinný ju prijať a po posúdení jej obsahu musí do 30 dní písomne odpovedať.
Na základe slovenskej ústavy, má prezident Slovenskej republiky povinnosť vyhlásiť referendum, ak o to petíciou požiada aspoň 350 000 občanov.
Hao

Hao alebo Haorangi je veľký koralový atol v centrálnej časti oblasti Tuamotu. Donedávna slúžil ako hlavná základňa vojenského kontingentu pre jadrové skúšky na atole Mururoa.
Po ukončení jadrových skúšok v roku 1996 bola v roku 2002 vojenská základňa zrušená. S tým súvisí aj výrazné obmedzenie príslušnej infraštruktúry (elektrina, odsoľovanie, nemocnica a zásobovanie). Ekonomická budúcnosť atolu ostáva nejasná, pretože živobytie väčšiny obyvateľov atolu a fungovanie komunity záviselo od existencie a chodu základne.
Geografia.
Atol sa nachádza na východ od Tahiti a má na dĺžku a na šírku. Lagúna je štvrtým najväčším atolom vo Francúzskej Polynézii (po atoloch Rangiroa, Fakarava a Makemo). Má jediný splavný vstup na severnom konci atolu, v ktorom sa uprostred periódy prílivu a odlivu tvoria prúdy s rýchlosťou až 20 uzlov. Lagúna zaberá 2.
Má horúcu morskú klímu s priemernými dennými teplotami medzi 23 až 32 °C.
História.
Prvou zaznamenanou európskou návštevou atolu bol 10. februára 1606 portugalský moreplavec Pedro Fernandes de Queirós. Atol pomenoval "Conversion de San Pablo". Nasledujúcim návštevníkom bol až v roku 1774 José Andía y Varela.
Kvôli jeho tvaru ho francúzsky objaviteľ Louis Antoine de Bougainville nazval Harfový ostrov. Na niektorých dávnych mapách je označený ako Bow Island.
Hao bol prvým atolom z oblasti Tuamotu, ktorý v roku 1820 navštívil ruský bádateľ Faddej Faddejevič Bellinsgauzen na lodi "Vostok" a "Mirni".
V závere 80. rokov 20. storočia boli na ostrovnej vojenskej základni po prepustení z Nového Zélandu nakrátko uväznení dvaja agenti francúzskej rozviedky (DGSE), odsúdení v súvislosti s potopením vlajkovej lode Greenpeace Rainbow Warrior. Ale ich prepustenie skôr, než bolo v repatriácii dohodnuté, viedlo k diplomatickej roztržke medzi Novým Zélandom a Francúzskom.
Vzletová a pristávacia dráha letiska (medzinárodný kód HOI/NTTO) je najdlhšia v Južnom Pacifiku () a počas prevádzky raketoplánov bola administratívou NASA zaradená do zoznamu núdzových pristávacích dráh pre raketoplán. Kvôli svojej dĺžke slúži dodnes pre pravidelné lety na Tahiti aj pre ostatné okolité atoly, ktorých pristávacie dráhy sú príliš krátke pre lietadlá, schopné doletieť až na Tahiti.
Administratíva a súčasnosť.
Hao je z administratívneho hľadiska obcou (najnižšia územná správna jednotka) pod správou Francúzskej Polynézie s centrom v Otepe, čo zahŕňa atoly Rekareka (neobývaný), Ahunui (neobývaný), Nengonengo, Manuhangi (neobývaný) a Paraoa (neobývaný), Tauere a Amanu. Populácia v roku 2007 dosahovala 1 342 obyvateľov, v dôsledku redukcie aktivity vojenskej základne klesla k roku 2012 asi o tretinu na 1066 obyvateľov.
Spoločenským a administratívnym centrom je osada Otepa. Po uzatvorení základne je prakticky jediným príjmom obyvateľstva v oblasti produkcia perál a rôznych suvenírov pre turistov.
Na atole je aj vyššia stredná škola, ktorá slúži pre výuku žiakov okolitých atolov južnej časti Tuamotu a Gambiér.
Malachitová zeleň

Malachitová zeleň je toxické organické farbivo. Meno získala podľa tmavo zelenej farby, chemicky nemá s malachitom nič spoločné.
Zriedená malachitová zeleň sa používa ako lokálne antiseptikum alebo ako prostriedok proti bakteriálnym, plesňovým, protozoálnym a ďalším infekciám rýb a rybích ikier. Využíva sa aj k farbeniu baktérií.
Katrin Lengyelová

Mgr. Katarína „Katrin“ Lengyelová, predtým Krnáčová, rod. Mravcová (* 11. júl 1972, Bratislava) je slovenská televízna moderátorka, ktorá pôsobila aj ako rozhlasová moderátorka a reportérka. Od októbra 2011 pracuje v televízii TA3.
Životopis.
V rokoch 1996 – 2001 absolvovala štúdium v odbore estetika – slovenský jazyk a literatúra na Filozofickej fakulte Univerzity Komenského v Bratislave. Po práci reportérky a moderátorky hlavnej spravodajskej relácie Slovenskej televízie (2000 – 2002) pôsobila ako moderátorka finančného a ekonomického spravodajstva televízie TA3 (2002 – 2003). V rokoch 2005 – 2006 pracovala ako moderátorka v rádiu B1, následne v rokoch 2006 – 2008 ako moderátorka rádia Jemné Melódie.
V rokoch 2010 – 2011 bola konzultantkou Linky detskej istoty pri Slovenskom výbore pre Detský fond OSN. Od októbra 2011 pôsobí v televízii TA3 v rámci spravodajstva, diskusnej relácie V politike a dokumentárnej talkshow Portrét.
Západné Prusko

Západné Prusko (; ) bola medzi rokmi 1773-1824 a 1878-1922 jedna z oficiálnych provincií Pruska. Hlavné mesto bolo Gdansk (nemecký názov: "Danzig"). Najväčšou riekou v oblasti je rieka Visla. Pre väčšinu územia západného Pruska sa skôr používal názov "Kráľovské Prusko".
História.
V roku 1309 sa územie Rádu nemeckých rytierov rozšírilo o Východné Pomoransko čiže oblasť neskoršieho západného Pruska.
V roku 1410 dosiahlo Poľsko významné víťazstvo nad rádovými vojskami v bitke pri Grunwalde. Ďalšia porážka čakala slabnúci rád v trinásťročnej vojne s pruskými mestami a Poľskom (v rokoch 1454-1466). Po nej bol uzavretý tzv. druhý torunský mier, podľa ktorého ustanovení pripadli Poľsku tzv. kráľovské Prusko (v podstate neskoršie Západné Prusko), s Marienburgom (Malbork), ktorý bol doteraz sídelným mestom veľmajstra rádu, Gdanskom, Toruňom a Elblagom.
Po smrti Augusta III. v Poľsku dochádza k boju o moc, ktorý ho vnútorne oslaboval a nahrával mocenským záujmom jeho susedov. Novým poľským kráľom sa stal nakoniec za asistencie ruských expedičných vojsk Stanisław August Poniatowski. Poľská spoločnosť ho však prijala veľmi chladne a nový kráľ sa musel boriť s rovnakým problémom ako jeho predchodcovia - silným postavením poľskej šľachty. V tom istom roku obsadil pod zámienkou vytvorenia zdravotného kordónu proti epidémii pruský kráľ Fridrich II. Veľký časť poľského územia na severe - tzv. „kráľovské Prusko“. Po ich obsadení sa Fridrich II. Veľký prestal titulovať "kráľ v Prusku", ale začal používať titul "pruský kráľ".
V období od 3. decembra 1829 do 1. apríla 1878 boli provincie Západné a Východné Prusko zlúčené ako Provincia Prusko s hlavným mestom Kráľovec (nem. Königsberg, dnešný Kaliningrad).
V roku 1919, po prvej svetovej vojne, pripadla väčšina západného Pruska Poľsku, Gdansk s okolím sa stal samostatným štátom (Slobodné mesto Gdansk) pod patronátom Spoločnosti národov, zvyšok územia bol rozdelený medzi provinciu Východné Prusko a novovytvorenú provinciu Hraničná marka Poznansko-Západné Prusko. Poľská časť, ďalej označovaná ako tzv. poľský koridor bola v rámci Poľska spojená s malým územím, pôvodne patriacim k provincii Východné Prusko, do novovytvoreného pomoranského vojvodstva. 1. októbra 1938 bola provincia Hraničná marka Poznansko-Západné Prusko zrušená a jej západopruská časť bola pripojená k provincii Pomoransko. Po napadnutí Poľska nacistickým Nemeckom 1. septembra 1939 boli celá poľská časť Západného Pruska a mesto Gdansk s okolím Nemeckom obsadené, a časťou západného Pruska, ktorá sa po prvej svetovej vojne stala súčasťou nemeckého Východného Pruska, začlenené 26. októbra 1939 do novovytvorenej ríšskej župy Gdansk-Západné Prusko. Po skončení vojny potom celé územie aj s Gdanskom pripadlo Poľsku.
Skriptórium

Skriptórium bola v stredoveku kláštorná pisárska dielňa, kde mnísi odpisovali knihy. 
Väčšina stredovekých kníh, krásne iluminovaných rukopisov, z obdobia pred používaním kníhtlače (okolo roku 1450) vznikla v takýchto podmienkach. V týchto dielňach sa pracovníci delili podľa činnosti: odpisovači, knihviazači, iluminátori. Vznik kníh bol časovo náročný, nákladný, ale umelecky zdobené boli i svetské knihy.
Veľké predelové vrchy

Veľké predelové vrchy (slovenský normovaný názov) alebo po anglicky Great Dividing Range (iné názvy: Eastern Highlands) sú dominantné pohorie Austrálie a tretie najdlhšie pohorie na svete. Rozprestierajú sa na dĺžke 3 500 km v severojužnom smere pozdĺž východoaustrálskeho tichomorského pobrežia. Tiahnu sa od Dauan Island, v severovýchodnom Queenslande, cez štát Nový Južný Wales až do štátu Viktória, kde sa stáčajú na západ a pozvoľna klesajú do centrálnej roviny. V pohorí, resp. jeho podcelku Austrálskych Alpách (časť Snowy Mountains), leží najvyšší austrálsky vrch - Kościuszkov vrch ().
Jalal Suleiman

Ing. Jalal Suleiman, PhD. (* 1. december 1965, Wreida, Sýria) je slovenský prekladateľ a politik, bývalý podpredseda Komunistickej strany Slovenska pre zahraničnú spoluprácu.
Životopis.
Jalal Suleiman sa narodil v malej dedinke Wreida na okraji sýrskej púšte v roku 1965. Wreida sa nachádza neďaleko od starobylého mesta Homs. V roku 1985 prišiel študovať do vtedajšieho Československa. Štúdiá, ktoré absolvoval na Strojníckej fakulte Slovenskej technickej univerzity v Bratislave ukončil s titulom inžinier, pričom neskôr získal aj doktorát v odbore chemické stroje. Po doktoráte na Strojníckej fakulte v Bratislave, kde potom aj prednášal, prešiel pracovať do súkromnej firmy.
Jeho ľavicové cítenie ho priviedlo v roku 2003 do Komunistickej strany Slovenska. Pôsobil ako prezident Slovensko-arabského centra, ktoré v rokoch 20102013 vydávalo v arabčine písaný časopis Mosty, zaoberajúci sa najmä Slovenskom a udalosťami v ňom prebiehajúcimi. Mosty sa zaoberali na prezentáciou Slovenska v jedenástich krajinách arabského sveta, ako aj reklamou slúžiacou slovenským podnikateľom. Neskôr však bolo jeho vydávanie kvôli nedostatku finančných prostriedkov zastavené.
Jalal Suleiman pochádza z kresťanskej rodiny. Je pravoslávneho vyznania. Jeho otec, Mitanos, bol určitú dobu ašpirantom na post kňaza. Matka, Lurdes Suleiman, rodená v São Paulo v Brazílii, je komunistickou funkcionárkou v Komunistickej strane Sýrie.
Je autorom ojedinelej publikácie o slovensko-arabskej konverzácii a základoch slovenského a arabského jazyka Slovensko-arabská a arabsko-slovenská komunikácia.
Politická kariéra.
Suleiman je ľavicovo orientovaný, presadzuje sociálnu spravodlivosť a demokratické práva a mier, socialistickú Európu. Zúčastňuje sa a spoluorganizuje demonštrácie zamerané proti členstvu Slovenska v NATO či politike USA.
V roku 2014 kandidoval z druhého miesta vo voľbách do Európskeho parlamentu. Po zohľadnení prednostných hlasov (Suleiman získal 1 395) skončil na treťom mieste v kandidátnej listine. KSS získala 1,51 % a žiaden mandát nezískala. V parlamentných voľbách v roku 2016 kandidoval z druhého miesta kandidátky KSS. Strana však získala iba 0,62 % a do Národnej rady sa nedostala. V novembri 2017 tiež kandidoval za Komunistickú stranu do funkcie predsedu VÚC vo voľbách do VÚC v BSK, ale nebol zvolený, keď skončil na 13. mieste so ziskom 0,30 % hlasov.
Suleiman kandiduje do Európskeho parlamentu vo voľbách v máji 2019 z druhého miesta kandidátky koalície KSS-VZDOR.
Vysílač Krašov

Vysílač Krašov alebo sa nachádza v Plzenskom kraji v obci Bezvěrov medzi dedinami Bezvěrov a Krašov, asi 35 km severozápadne od Plzne.
Kotvený stožiar vysielača Krašov meria 347,5 m (pôvodne stožiar meral 305 m, v roku 1974 potom dosiahol výšky 312,5 m). Tento vysielač je druhou najvyššou stavbou v Česku a jeho dvojča vysielač Kojál je o dva metre nižší.
Stavba vysielača prebiehala v rokoch 1958 až 1960. Dňa 25. augusta 1968 vysielač vážne poškodila výbušninami aj strelnými zbraňami sovietska okupačná armáda. Následkom tohto poškodenia a silných mrazov došlo začiatkom roka 1979 k havárii anténneho nosiča a stožiar musel byť odstrelený. Po odstrele zostalo z vysielača päťdesiat metrové torzo. Výstavba nového stožiaru prebiehala v rokoch 1979 až 1981.
Vysielanie.
V súčasnej dobe (2023) je možné z vysielača prijímať:
Najbližšie vysielače.
Najbližšie významné okolité vysielače a vzdialenosť k nim:
RCS Košice

RCS Košice je slovenský futsalový klub z Košíc. Prvýkrát nastúpil v najvyššej lige v roku 1994 (vtedy pod názvom Trade Trans Rail Košice) a hneď sa stal majstrom Slovenska. Je to 3-násobný majster Slovenska a víťaz slovenského pohára z roku 2001. Od roku 2003 vystupuje pod terajším názvom. V sezóne 2013/14 sa klub neprihlásil do najvyššej slovenskej ligy. 
V sezóne 2009/10, po tom čo sa stal majstrom republiky, sa kvalifikoval do futsalového pohára UEFA. Z kvalifikačného kola sa ale do hlavného kola neprebojoval. Zvíťazil nad nórskym klubom Nidaros, remizoval so švajčiarskym Zürichom a prehral s domácou Nikóziou.
Dolby Surround

Dolby Surround je od spoločnosti Dolby prvá spotrebiteľská verzia zvukového viackanálového dekódovacieho formátu Dolby Stereo, určeného pre analógový film. Pre verejnosť bol uvedený v roku 1982 prostredníctvom domáceho nahrávania videa (formáty Betamax a VHS) a zaviedol v nich stereo zvuk v HiFi kvalite. Pojem Dolby Surround sa používa tak, aby nedošlo k zámene dvojkanálového domáceho sterea s divadelným priestorovým zvukom (Dolby SR, obsahoval 4 kanály). Dolby Surround je teda ranou verziou divadelného Dolby Stereo.
Technické detaily.
Pri vytváraní zvukovej stopy vo formáte Dolby Stereo/Dolby Surround sa do dvoch kanálov zakóduje informácia o piatich samostatných kanáloch: ľavý, centrálny, pravý, basový a priestorové rozšírenie. Informácia o rozšírení je zakódovaná do bežného stereosignálu v nosičoch ako VHS, DVD, stereo zvukovej stopy na 35mm kinofilme, či stereo zvukovej informácie súbežne prenášanej s obrazom v televíznom vysielaní. Z tejto informácie dokáže špeciálny zvukový procesor opäť rekonštruovať pôvodnú päťkanálovú informáciu. Bez dekodéra je zvuk prehrávaný klasicky stereo alebo mono.
Veľkú výhodu pre túto technológiu znamená fakt, že technológia kódovania Dolby Surround (5 kanálov do dvoch) je principiálne identická so starším kódovaním mono stopy na Surround (surround do mono stopy). Mnohé filmy, majúce optickú zvukovú stopu zakódovanú do Dolby Stereo môžu byť veľmi jednoducho a lacno prekódované do videa. Prakticky všetky dekodéry na Dolby Surround, ako súčasť svojho dizajnu, zahŕňajú aj modifikovanú verziu Dolby B.
Dekódovacia technológia Dolby Surround bola inovovaná v v polovici 80. rokov a premenovaná na Dolby Pro Logic v roku 1987. Termín Dolby Stereo, Dolby Surround a LtRt je používaný k popisu zvukovej stopy ktorá je zakódovaná použitím tejto technológie.
Poznámka: "j" predstavuje 90° ( radián) zmenu fázy.
Zoznam hudobných článkov/Í

Tento index bol automaticky vygenerovaný podľa tejto . Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ír.
Írska hudba
Vysílač Kojál

Vysílač Kojál alebo sa nachádza na 600,3 m vysokom vrchole rovnakého mena medzi obcami Lipovec a Krásensko (v katastri druhej menovanej), približne 25 km severovýchodne od Brna.
Po výstavbe v roku 1959 meral 322 m Do prevádzky bol spustený 3. marca. V 80. rokoch prešiel rekonštrukciou, existujúci stožiar bol demontovaný a tesne vedľa bol postavený nový s celkovou výškou 340 metrov. Na vrchole sa nachádza cca 22 m vysoká laminátová konštrukcia.
Tento vysielač je treťou najvyššou stavbou v Česku a je dvojčaťom vysielača Krašov, ktorý je o niekoľko metrov vyšší.
Vysielanie.
V súčasnej dobe (2023) je možné z vysielača prijímať:
Digitálne rozhlasové vysielanie (DAB+).
Multiplex vysiela na frekvencii 12D s výkonom 10 kW, vďaka čomu pokrýva veľkú časť Moravy s presahom na Slovensko.
Najbližšie vysielače.
Najbližšie okolité výkonné vysielače a vzdialenosť k nim:
Humenne

Humenne () je dedina ("село") na Ukrajine vo Vinnyckom rajóne Vinnyckej oblasti. Žije tu 785 obyvateľov.
Nancy Reaganová

Nancy Davis Reaganová (* 6. júl 1921, New York, New York, USA – † 6. marec 2016, Los Angeles, Kalifornia) bola americká herečka, manželka 40. prezidenta USA Ronalda Reagana. Bola prvou dámou USA v rokoch 1981 až 1989.
Greensboro (Severná Karolína)

Greensboro je mesto v Severnej Karolíne v Spojených štátoch. 
Je tretím najľudnatejším mestom v Severnej Karolíne a najväčším mestom okresu Guilford. K 1. júlu 2009 malo skoro 260 000 obyvateľov. Mesto sa nachádza na prieniku dvoch veľkých diaľnic, I-85 a I-40. Je pomenované podľa Nathanaela Greena.
Katedrála svätého Munga

Katedrála svätého Munga sa nachádza v škótskom meste Glasgow, neďaleko samotného centra mesta.
Je postavená v miestach, kde svätý Mungo dal postaviť kostol, ktorý sa viazal k založeniu samotného mesta. V miestach kde stojí katedrála bol Mungo aj pochovaný. Katedrála je postavená v gotickom slohu.
Dejiny.
Prvou stavbou tu bol kostol vystavaný patrónom mesta, svätým Mungom. Ten bol neskôr nahradený katedrálou, ktorej základný kameň položil Dávid I. v roku 1136. Ďalší dôležitý časový údaj v histórii katedrály je okolo roku 1400, kedy bola ťažko poškodená za silnej búrky. Opravy po tejto deštrukcii trvali celých 100 rokov, než sa budova vrátila do pôvodného stavu. Okolo roku 1500 boli postavené v západnej časti stavby dve veže rôznych veľkostí, z ktorých jedna v sebe ukrývala zvon - symbol sv. Munga, ktorý bol zničený na začiatku 19. storočia. Súčasťou katedrály je veľká novodobá zbierka vitrážových skiel v oknách stavby, vyrobených do roku 1947, respektíve 1958, zobrazujúca historické výjavy zo života Munga, ako napríklad stretnutie so sv. Kolumbom.
Súčasnosť.
Dnes sa v kaplnke katedrály konajú klasické bohoslužby, je tu tiež obchod so suvenírmi, sprievodca a jasné popisky, spolu s letákmi v niekoľkých jazykoch.